ડોક્ટરે થ્રીડી પ્રિન્ટનાં આધારે મેટલમાંથી ટેલસબોન બનાવ્યું અને તેને ઓપરેશન કરી અને દર્દીનાં પગમાં ફિટ કર્યું. છોટા ઉદેપુરથી દાખલ થયેલાં ઘાયલ દર્દી સરતાન રાઠવાનું સફળ ઓપરેશન થયું. આજે સરતાન રાઠવા પોતાનાં પગ ઉપર ચાલી શકે છે. આવા અકસ્માતમાં દર્દીનાં પગને ટૂંકો કરવો પડે છે અથવા તો કાપી નાખવો પડે છે જો કે વડોદરાનાં તબીબે વિશ્વમાં પ્રથમ વાર મેટલનો ટેલસબોન બનાવી સફળ રીતે દર્દીનાં પગમાં ફીટ કર્યો છે અને વૈશ્વિક કક્ષાએ આ અનોખા ઓપરેશનની નામના મેળવી છે.